Jakter Norges smarteste strømbruker

(Kristiansand 19.10.2015) **– De aller fleste bedrifter og kommuner kan spare betydelige beløp på et mer effektivt energiforbruk, sier Anders Gaudestad, administrerende direktør i LOS AS. Nå jakter selskapet kandidater fra hele Norge til finalen i LOS Energy Award.**

Sammen med konsulentselskapet Entro og teknologi- og næringslivsmagasinet Teknisk Ukeblad søker LOS Energy etter smarte strømbrukere, som kan nomineres til LOS Energy Award 2015. Det skal deles ut en pris for beste bedrift og beste offentlige virksomhet.

**Bra for økonomien og miljøet**

– Resultatet av god energiledelse er utelukkende positivt for både miljøet og økonomien, sier Gaudestad, som håper prisen kan inspirere flere til å sette i gang energisparende tiltak. Målet med prisen er å settes fokus på hvor viktig det er å ha et bevisst forhold til hvor mye strøm som brukes.

**Fokus viktigst**

Det finnes en rekke tiltak for å redusere strømforbruket, men Gaudestad mener det er ett råd som er viktigst.

– Bedriften eller virksomheten må ha dette på agendaen sin og ha fokus på å være en smart strømbruker. Hvis du måler og følger opp, så blir det nesten automatisk en reduksjon, sier Gaudestad.

Han mener ledere kan være flinkere til å bruke ny teknologi til å automatisere strømsparingen.

– Det finnes nå en rekke gode dataprogrammer som kan kobles til sensorer, slik at strømsparingen blir automatisk og kontinuerlig. Målet er å bruke minst mulig strøm som ikke kan gjenbrukes, sier Gaudestad.

**Prisdryss 18. november**

Prisene for beste bedrift og offentlige virksomhet på energiledelse deles ut under [LOS Energy Day](http://www.losenergy.com/nyheter/los-energy-day15/) 18. november på Hotel Continental i Oslo. Deltakere kan nomineres frem til fredag 6. november ved å registrere seg på [losenergy.com/award](http://www.losenergy.com/award/). Juryen i LOS Energy Award består av representanter for LOS Energy, Entro og Teknisk Ukeblad. De eneste forutsetningene for å delta er at det årlige energiforbruket er på 10 GWh og at strømsparende tiltak er gjennomført de siste tre årene.

 **For ytterligere informasjon, kontakt:**

Thorbjørn Laundal, markeds- og kommunikasjonsdirektør i LOS AS, mob. 917 48 926
Anders Gaudestad, administrerende direktør i LOS AS, mob. 469 58 588

 **Fakta om LOS Energy:**

* LOS Energy jobber i alle nordiske land. Med rundt 60.000 strømleveranser er LOS Energy største leverandør i det norske bedriftsmarkedet.
* LOS Energy selger årlig ca. 8 TWh strøm til bedrifter og offentlig sektor, (årsforbruk til ca. 500.000 husstander).
* Siden 2007 har LOS Energy hatt en Nordisk portefølje i vekst. Kjernevirksomheten vår er å selge, forvalte og identifisere energiløsninger tilpasset kundens behov.
* LOS Energy er en enhet under LOS AS som utelukkende jobber med forretningsområdet.
* LOS AS er et heleid datterselskap av Agder Energi AS.
* Hovedkontoret ligger i Kristiansand med regionskontorer i Arendal og Lysaker utenfor Oslo.